Zbog sumnja da je u ponedjeljak dva puta lažno dojavio da je u trgovačkom centru na Trgu Ante Starčevića u središtu Zagreba postavljena bomba policija je uhitila 21-godišnjaka koji je priveden na kriminalističko istraživanje.

Policija je izvijestila da su u ponedjeljak oko 13,50 sati, ali i sat vremena kasnije zaprimljena dva poziva putem mobitela da je na Trgu Ante Starčevića u trgovačkom centru postavljena najvjerojatnije eksplozivna naprava.

Na mjesto događaja odmah su upućeni policijski službenici. Ubrzo je cijeli prostor trgovačkog centra ispražnjen te je obavljen detaljni protueksplozijski pregled kojim je utvrđeno da se radi o lažnoj dojavi.

U policiji kažu da su od trenutka lažne dojave intenzivno tragali za mogućim počiniteljem i danas priveli 21-godišnjaka kojega sumnjiče za kazneno djelo "lažne uzbune" za koju zakon predviđa i kaznu do tri godine zatvora.

Ronald Goršić / CROPIX

Ronald Goršić / CROPIX